b'\n_START_ARTICLE_\nJe\xc5\xbe se \xc5\xbeeni\n_START_SECTION_\nVsebina\n_START_PARAGRAPH_\nPravljica govori o je\xc5\xbeu, ki se je rodil kralju in kraljici. Oba sta si mo\xc4\x8dno \xc5\xbeelela otrok, vendar nih\xc4\x8de pravzaparav ni vedel, kako se je lahko dvema \xc4\x8dlove\xc5\xa1kima bitjema rodil je\xc5\xbe. Z leti je je\xc5\xbe odr\xc5\xa1\xc4\x8dal in kmalu si je \xc5\xbeelel poiskati svojo \xc5\xbeeno. To je bila zanj te\xc5\xbeka naloga, saj so se ga vsa dekleta izogibala. Kon\xc4\x8dno je potrkal na prava vrata, kjer so \xc5\xbeivele tri sestre z mamo. Ko je prvi sestri povedal po kaj je pri\xc5\xa1el, ga je le-ta posmehljivo zavrnila. Enako se je zgodilo pri drugi sestri. Tretji pa se je je\xc5\xbe zasmilil in \xc5\xbeivljenje se mu je kmalu spremenilo.\n_START_SECTION_\nAnaliza\n_START_PARAGRAPH_\nJe\xc5\xbe se \xc5\xbeeni je slovenska ljudska pravljica. V njej lahko zasledimo nekaj tipi\xc4\x8dnih prvin ljudske pravljice, med drugim sre\xc4\x8den konec, pravlji\xc4\x8dno \xc5\xa1tevilo tri, nadnaravne sile (ko se je\xc5\xbe spremeni v \xc4\x8dloveka) itd. V zgodbi lahko opazimo tudi neke vrste rasizma, ko se obe sestri, razen tretje, smejijo je\xc5\xbeu, ker je druga\xc4\x8den od njih.'